open-index/open-wikipedia-markdown huggingface dataset:
Arkeologiåret 1956

## Utgravinger
* Et større utgravningsprosjekt ved Gunnarstorp i Skjeberg, i regi av Universitetets Oldsaksamling ble startet, gravningene foregår i varierende intensitet fram til 1963.
* Et stort University of Pennsylvania-prosjekt begynner i Tikal.

## Publiseringer
* *Documents in Mycenaean Greek* av Michael Ventris og John Chadwick; dokumenterer dekodingen av Linear B-skrifter.
* *Stonehenge* av Atkinsjon, J.R.C.

## Funn
*Den 25. august finner Anders Franzén Regalskipet «Vasa», vel bevart, stående på bunnen av Stockholms havn.
*Den 30. august blir restene av vikingskipet Skuldelev 2 fra 1042 funnet ved Skuldelevsperringen i Roskilde Fjord ved Sjælland i Danmark.
*Glenluce depotfunn (depotet antas å ha blitt nedgravd ca. 1492).

## Andre hendelser
* Hårbergsteinen blir hentet inn til Vitenskapsmuseet.

## Fødsler

* 25. januar – Dietrich Boschung, sveitsisk klassisk arkeolog
* 30. april – Antonio Sagona, australsk arkeolog (død 2017)
* 4. juli – Xavier Dupré Raventós, spansk arkeolog (død 2006)
* 28. september – Sæbjørg Walaker Nordeide, norsk arkeolog
* 15. november – Alf Tore Hommedal, norsk middelalderarkeolog
* Hans Losert, tysk middelalderarkeolog

## Dødsfall

* 12. januar – Friedrich Wilhelm von Bissing, tysk egyptolog (født 1873)
* 9. mars – Aylward Manley Blackman, britisk egyptolog (født 1883)
* 12. mars – Peter Goessler, tysk arkeolog (83, født 1872)
* 28. juli – Walter Andrae, tysk arkeolog (født 1875)
* 6. september – Michael Ventris, engelsk arkitekt og som dekodet Linear B (født 1922)
* 9. november – Alan Wace, engelsk arkeolog og vitenskapsmann som arbeidet med dekodingen av Linear B (født 1879)

## Bildegalleri

hirambinghamIII.jpg|Hiram Bingham(1875–1956)
John Garstang Jul 1956.jpg|John Garstang(1876–1856)
Eilat_Mazar_(cropped).jpg|Eilat Mazar(1956–2021)


## Referanser
Trond Lien

**Trond Lien** (født 1. april 1965 i Oslo) er en norsk pianist. Han spiller også orgel og trekkspill. Han vokste opp i Hønefoss. Lien har vært kapellmester i husbandet til NRK-programmet *[[Beat for beat]]*. Bandet for øvrig består av gitarist Børge Pettersen Øverleir, saksofonist Frøydis Grorud, bassist Erik Højgaard Anti og trommeslager Ole Petter Hansen. 

Lien gikk musikklinjen på Rud videregående skole. Han har også spilt trombone i Bærum Symfoniorkester. Siden 2002 har han hatt det musikalske ansvaret for TV-sendingene fra Momarkedet. Han spilte i over 15 år for Oslo Gospel Choir. Lien var med fra koret startet i 1988.

Trond Lien var kapellmester for Sissel Kyrkjebø og turnerte med henne.

Sammen med saksofonisten/fløytisten Frøydis Grorud har han en duo. De har gitt ut platen «Fra Hjerte Til Hjerte» i 2013. 

Lien har blant annet spilt med artister som: Secret Garden, Peter Jöback, Seal, Nile Rodgers (Chic), Randy Crawford, Joe Sample, Chris de Burg, Lionel Richie, Jennifer Hudson, og Bonnie Tyler med flere 

## Eksterne lenker
* 
* 
* 
*  nrk.no *Beat for Beat-bandet – Kapellmester og pianist Trond Lien*
Arkeologiåret 1954

**Arkeologiåret 1954** er en oversikt over blant annet utgravninger, fødte og avdøde personer med tilknytning til arkeologi i 1954.

## Utgravninger
* Musée d'Homme-prosjektet i Mixco Viejo, Guatemala under ledelse av Henri Lehmann starter (fortsetter til 1967).

## Funn
* Mithrastempelet, London oppdages av W. F. Grimes.
* Khufuskipet oppdages i pyramidekomplekset ved Giza av Kamal el-Mallakh.
* Skipsvrak på Cape Gelidonya oppdages.

## Publiseringer
* Maurice Beresford – *The Lost Villages of England*
* R. Allen Brown – *English Medieval Castles*
* Grahame Clark – *Excavations at Star Carr, an early Mesolithic site at Seamer near Scarborough, Yorkshire*
* V. E. Nash-Williams – *The Roman Frontier in Wales*
* Stuart Piggott – *The Neolithic Cultures of the British Isles: a study of the stone-using agricultural communities of Britain in the second millennium B.C.*
* Mortimer Wheeler – *Archaeology from the Earth*

## Fødsler

## Dødsfall

## Referanser
Arkeologiåret 1958

**Arkeologiåret 1958** er en oversikt over blant annet utgravninger, fødte og avdøde personer med tilknytning til arkeologi i 1958.

## Utgravninger
* Funnsted Maya i Dzibilchaltun, National Geographic Society-prosjektet under ledelse E. Wyllys Andrews IV.
* Prosjekt i Sardis med Harvard University og Cornell University begynner.
 
* Utgravinger og gjenreising av trilitt i Stonehenge i England.

## Funn

* Atleliet til Phidias i Olympia.
* Çatalhöyük.

## Publiseringer
* John Chadwick – *The Decypherment of [[Linear B]]*
* M. W. Beresford og J. K. S. St Joseph – *Medieval England: an aerial survey*
* Gordon R. Willey og Philip Phillips – *Method and Theory in American Archaeology*

## Priser
*Läkerols kulturpris utdeles til Johannes Brøndsted

## Fødsler
* 2. januar – Bjørnar Olsen, norsk arkeolog
* 18. mai – David Mattingly, engelsk arkeolog og historiker som arbeider med Romerriket

## Dødsfall
* 1. mai – Fernand Bisson de la Roque, fransk egyptolog og arkeolog (født 1885)
* 16. april – Erik Hinsch, norsk arkeolog 
* 12. mai – Paul Reinecke, tysk arkeolog (85, født 1872)
* 17. august – John Marshall, engelsk arkeolog som arbeidet med indisk arkeologi (født 1876)

## Referanser
Kolbjørn Almlid

**Kolbjørn Almlid** (født 1945) er en norsk politiker (Sp) som var fylkesordfører i Nord-Trøndelag 1992–1995.

Han vokste opp på gården Brekke i Beitstad i Nord-Trøndelag. Han er utdannet adjunkt med fagene engelsk og historie fra Bodø lærerskole. Han var lærer og undervisningsinspektør før han ble skolesjef i Verran kommune i 1989 og assisterende rådmann i 1995. I 1996 ble han ansatt som direktør i Statens nærings- og distriktsutviklingsfonds avdeling i Nord-Trøndelag, deretter som direktør for distriktskontorene, og endelig som direktør for innenlandsdivisjonen i Innovasjon Norge 2004–2005.

Han var medlem av Verran kommunestyre i 12 år, medlem av Nord-Trøndelag fylkesting i 14 år og fylkesordfører i Nord-Trøndelag 1992–1995. Han ble valgt til fylkesordfører i et valgteknisk samarbeid mellom Senterpartiet, Høyre, Fremskrittspartiet, Venstre og SV. Almlid var leder i Nord-Trøndelag Senterparti 1984–1990, 2. vararepresentant til Stortinget fra Nord-Trøndelag 1989–1993, statssekretær i Olje- og energidepartementet under Jan P. Syses regjering 1989–1990 samt 1. nestleder i Senterpartiet 1991–1993. Almlid har hatt en rekke offentlige verv, deriblant styremedlem i Vinmonopolet, styreleder i NTE 2001–2007, styreleder i Helse Midt-Norge 2006–2012 og styreleder i Statnett fra 2011. Han satt i Hellandsvik-utvalget 1995/1996, som utredet statlig overtagelse av regionsykehusene. Fra 12. juni 2019 er han styreleder i AS Nord-Trøndelag, og dermed også styreleder i Trønder-Avisa.

Kolbjørn Almlid er bror av veterinær og tidligere tippesjef Torbjørn Almlid og far til administrerende direktør i NHO, Ole Erik Almlid.

## Referanser


## Eksterne lenker
* 
*
Akraberg

**Akraberg** er det sydligste punktet på Suðuroy og Færøyenes nest sydligste punkt. Ved plassen finnes et fyr og en radiosender. Fem kilometer syd for kysten av Akraberg finnes Færøyenes sydligste punkt Munkurin. Sundet mellom Munkurin og Suðuroy er beryktet for dets voldsomme strømmer. I 1884 styrtet også Munkurin delvis sammen.

Fyrtårnet ble bygget i 1909. Samtidig ble fyrmester og personale ansatt. Da avstanden til nærmeste bebyggelse, Sumba, var lang, ble det nødvendig å også bygge bolighus der til personalet. Fyret er i dag automatisert. To av husene er bevart og blir i dag anvendt som fritidshus og opphollsrom for servicepersonale.

Nord for fyret finnes en navigasjons- og radiosenderstation. Radiosenderen er med 200 kW landets sterkeste. Den sender på 531 kHz mellombølge.

## Historie
Det er blitt funnet arkeologiske spor på østsiden av Akraberg, som trolig kommer fra munkene, som kom via Shetlandsøyene omkring år 625 i båter til Suðuroy og bosatte seg.

Under Adam av Bremens tid strandet cirka år 1040 en frisisk båt på vei til Island ved hard strøm på en strand ved Akraberg, og besetningen bosatte seg der. Berettelsen kan være den historiske sannheten om friserne ved Akraberg. Landets siste hedninger bodde ved Akraberg inntil svartedauden i 1350 som gjorde tolv av de tretten husstandene øde. Den eneste overlevende, en bonde og hans to sønner, flyttet til Sumba og giftet seg med tre overlevende kvinner. Et annet sagn sier at friserne bedrev sjørøveri.

Engelskmennene hadde under andre verdenskrig et viktigt radioanlegg ved Akraberg, og en del av de engelske ingeniørsoldatene ble tatt hånd om av familiene som bodde der da.
Den 3. april 1942 ble fyret på Akraberg angrepet av et tysk bombefly som skjøt med maskingevær. Ingen mennesker kom til skade i angrepet.

## Galleri

Akraberg and Sumbiarsteinur.jpg|Akraberg og Sumbiarsteinur
Akraberg Headland and Lighthouse Suduroy Faroe Islands.JPG|Akraberg Fyrtårn
Akraberg.Rainbow.2.jpg|Akraberg
Blæing.Akraberg.jpg|Blæing nord for Akraberg
Rettartangi north of Akraberg aktarA3362779103 9101d5cfc9 o.jpg|Rettartangi nord for Akraberg
Akraberg.Suðuroy.3.jpg|Nord for Akraberg


## Eksterne lenker
* 
* Faroestamps.fo - Akraberg (engelsk, tysk, dansk, færøysk og fransk)
* www.flickr photo set Akraberg
Liste over kriger Libya har deltatt i

Denne listen er laget for å vise hvilke kriger **Libya** har vært delaktig i.

Se også Den libyske motstandsbevegelsen, som var aktiv i perioden før Libya ble uavhengig.
Arkeologiåret 1959

**Arkeologiåret 1959** er en oversikt over blant annet utgravninger, fødte og avdøde personer med tilknytning til arkeologi i 1959.

## Utgravninger
* I Mesa Verde National Park begynner Wetherill Mesa Archeological Project med utgravninger på tre klippehus (Long House, Mug House og Step House), med utforskning av Wetherill Mesa og utgravning av utvalgte mesafunnsteder (fullføres i 1972).

## Publiseringer
* Atkinsjon, J.R.C., *Stonehenge and Avebury and neighbouring monuments*

## Funn
* Helleristningene på Aubeberget ved Stavanger ble oppdaget. 
* Mary Leakey og Louis Leakey finner *[[paranthropus]]* (opprinnelig kalt  *zinjanthropus*) i Olduvai Gorge.
* *[[Arlington Springs Man]]* blir funnet av Phil C. Orr på Santa Rosa Island, California.
* Under pågående utgravninger på funnstedet for pekingmannen i Zhoukoudian, Kina graves det opp et underkjevefragment.
* I Isleham nær Ely i Cambridgeshire, England blir det gjort et stort bronsealderfunn: *[[Isleham depotfunn]]*.

## Priser
*Pour le Mérite für Wissenschaften und Künste – Ernst Buschor

## Fødsler
*31. mars – Magnus Alkarp, svensk musiker, arkeolog, historiker, dramatiker og litterær forfatter
*7. mai – Heiki Valk, estisk arkeolog og historiker
*Michael Shanks, britisk arkeolog som er kjent for sitt arbeide innen postprosessuell arkeologi
*Knut Ødegård, norsk arkeolog
*Brit Solli, norsk arkeolog

## Dødsfall
*9. august – Peter Bendow, norsk dramatiker, sakprosaforfatter og egyptolog (født 1886)
*23. juli – Franz Miltner, østerriksk forhistoriker og arkeolog (født 1901)
*21. august – Charles Christensen, dansk arkitekt og arkeolog (født 1886)
Kunstnerhjem

Et **kunstnerhjem** er den nåværende eller tidligere boligen til en (kjent) kunstner.

Selv om enhver bolig som huser eller har huset en komponist, forfatter eller billedkunstner teknisk sett kan kalles et kunstnerhjem, vil man vanligvis reservere uttrykket for boliger som er preget av kunstnerens liv og virke, eller tilrettelagt for å bevare og formidle arven etter vedkommende kunstner. Mange bosteder for kjente, avdøde kunstnere er i dag museer, og i offentlig eie.

Kunstnerhjem kan i noen tilfeller være kunstnerens fødested eller barndomshjem, slik som Bjørnsons fødested Bjørgan prestegård eller Vinjes barndomshjem Vinjestoga, men de fleste er knyttet til kunstnerens aktive periode, og i er noen tilfeller utformet eller preget av kunstneren selv, slik som Lysøen av Ole Bull og Ratvolden av Johan Falkberget.

Noen kjente kunstnerhjem er i privat eie, og er bare i liten grad tilgjengelig for allmennheten, slik som Kjørkelvik etter Aksel Sandemose eller Midtbø etter Halldis og Tarjei Vesaas. Det vanlige er imidlertid at et hus som ettertiden oppfatter som et «kunstnerhjem» brukes til kulturarrangement, slik som Hans Børlis hjem Oppistun Børli, eller utvikles til et museum over vedkommende, slik som Sigrid Undsets hjem Bjerkebæk og Ibsenmuseet i Arbins gate i Oslo. Mange kunstmuseer er bygget rundt samlinger (av arkivalia, private eiendeler, boksamlinger eller billedkunst) som kunstneren eller dennes etterlatte har donert til det offentlige, slik som Grimdalstunet i Tokke, med samlinger etter Anne Grimdalen.

I noen tilfeller er det bygger formidlingssentre i nærheten av selve kunstnerhjemmet, slik for eksempel Prøysenhuset i nærheten av Alf Prøysens barndomshjem Prøysenstua.

## Se også
* Liste over norske kunstnerhjem

## Litteratur
* *Norske kunstnerhjem*; temanummer av *[[Fortidsvern]]*; nr 3, 2005; særlig Morten Krogstads artikkel «Kunstnerhjemmeet – speil eller titteskap?»
* Hilde Diesen. *Dikterhus*. Tell forlag, 1994 (*[http://urn.nb.no/URN:NBN:no-nb_digibok_2008013100048 bokhylla.no] – fulltekst)
* [[Finn Jor]] og [[Jiri Havran]]. *Norske kunstnerhjem*. Boksenteret, 1997 (*bokhylla.no – fulltekst)
HTC S740

**HTC S740** er en Windows Mobile-basert mobiltelefon (smartphone) som blir produsert av HTC. Den ble lansert i 2008. 

S740 er en etterfølger av S710 og S730, og er en skyvetelefon med fullt QWERTY-tastatur. 

## Spesifikasjoner
*Skjerm: 2,4 tommer
*Skjermoppløsning: 240 x 320
*Styring: 5-veis navigasjonstast
*Batteri: 1000 mAh
*Taletid: 6,3 timer (GSM), 5,3 timer (3G)
*Standbytid: 400 timer (GSM)
*Kamera: 3,15 megapiksler 
*GPS
*528 MHz Qualcomm prosessor
*RAM: 256 MB
*ROM: 256 MB
*Quadband
*microSD minnekort
*Operativsystem: Windows Mobile 6.1 
*Wi-Fi (IEEE 802.11 b/g)
*Bluetooth 2.0
*Mini USB (HTC ExtUSB)
*Størrelse: 116,3 mm (h), 43,4 mm (b) 16,3 mm (d)
*Vekt: 140 g med batteri

## Eksterne lenker
* 
* HTC produktside
Ryn

**Ryn** eller **Ryn-Peski** (russisk Рын-пески, *Ryn-peski*) er en ørken vest i Kasakhstan og sørøst i den russiske republikken Kalmykia, nord for Kaspihavet og sørøst for Volga-høylandet. Grensene til ørkenen er bare omtrentlige. Noen kart viser ørkenen som hele den kaspiske senkningen og strekker seg nesten helt til Kaspihavet, mens andre viser at den ligger nord for senkingen. Ryn ligger vest for Uralelven mellom 46° og 49° nord og 47° til 52° øst. 

Mange små byer ligger spredd rundt i Ryn. Ryn ligger i en halvtørr klimasone og får særdeles lite nedbør. 

Sterke vinder sveiper fra tid til annen over ørkenen og i 2001 dalte sand fra Ryn nedover Østersjøen. En studie av støvtransport over lange avstander i Østersjøområdet ved å analysere støvforurensning i Skandinavia viste at aerosolkonsentrasjonen var mer påvirket av Ryn enn Sahara. 

## Kilder
*International Journal of Environment and Pollution 2004 – Vol. 22, No.1/2  pp. 72 – 86
*World Atlas, Millennium Edition, pgs. xxv, xxix, 258''
Håelva

**Håelva** kan vise til:

*Hååna (eller Håelva) – ei elv i Hå og Time kommuner i Rogaland
*Håelva (Røros) – ei elv i Røros kommune i Sør-Trøndelag
Det islandske høylandet

**Det islandske høylandet** dekker det meste av de indre områdene av Island. Det ligger stort sett i en høyde over 400-500 meter og er stort sett ikke bebodd. Området får lite regn eller snø og vannet som kommer blir ikke værende lenge på bakken. Området er derfor hovedsakelig en ørken med grå, svart eller brun jord, lava og vulkansk aske. Et par oaseliknende områder, som *[[Herðubreið]]arlindir* nær Askja ligger nær elvene. 

Islendingene deler høylandet opp i:
*Háls, som er breie fjellrygger mellom dalene, slik som den nær Langavatn nord for Borgarnes; eller
*Heiði, som er det virkelige høylandet, slik som det langs vegen Sprengisandur.

De fleste av de mange isbreene, som Vatnajökull, Langjökull og Hofsjökull, er en del av Det islandske høylandet. Vegetasjon finner en stort sett bare langs breelvene. Det er også fare for jökulhlaup.

Store deler av høylandet har vulkansk aktivitet, som Landmannalaugar og området rundt Askja og Herðubreið.

Høylandet kan bare krysses om sommeren (juni til august). Resten av året er veiene stengt. De mest kjente veiene på høylandet er Kaldidalur, Kjölur og Sprengisandur. De fleste av veiene krever firehjulsdrevet kjøretøy for å krysse elvene. Kjölur kan derimot brukes av vanlige biler og er derfor en populær rute. 

## Se også
*Vulkansk aktivitet på Island

## Eksterne lenker
* Bilde fra www.islandsmyndir.is
* Veiforhold
HTC S730

**HTC S730** er en Windows Mobile-basert mobiltelefon (smartphone) som blir produsert av HTC. Den ble lansert i 2008. 

S740 er en etterfølger av S710 og ble senere i 2008 erstattet av S740, som bl.a. har kraftigere prosessor, mer minne og bedre kamera. Alle disse er skyvetelefoner med fullt QWERTY-tastatur. 

## Spesifikasjoner
*Skjerm: 2,4 tommer
*Skjermoppløsning: 240 x 320
*Styring: 5-veis navigasjonstast
*Batteri: 1050 mAh
*Taletid: 5,3 timer (GSM), 3,5 timer (3G)
*Standbytid: 388 timer (GSM)
*Kamera: 1,92 megapiksler 
*400 MHz Qualcomm prosessor
*RAM: 64 MB
*ROM: 256 MB
*Quadband
*microSD minnekort
*Operativsystem: Windows Mobile 6.0
*Wi-Fi (IEEE 802.11 b/g)
*Bluetooth 2.0
*Mini USB (HTC ExtUSB)
*Størrelse: 105,8 mm (h), 51 mm (b) 19,4 mm (d)
*Vekt: 150 g med batteri

## Eksterne lenker
* HTC produktside
Glitra

**Glitra** kan vise til:

*Glitra (Lier) – ei elv i Lier kommune i Buskerud
*Glitra (Nord-Fron) – ei elv i Nord-Fron kommune i Oppland
*Glitra (Skjåk) – ei elv i Skjåk kommune i Oppland
Belgia under Vinter-OL 1948

**Belgia under Vinter-OL 1948**. Elleve sportsutøvere fra Belgia deltok i fire sporter, alpint, bobsleigh, kunstløp og skøyter, under Vinter-OL 1948 i St. Moritz. Belgia kom på niendeplass på den uoffisielle medaljestatistikken med en gull- og en sølvmedalje.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Bulgaria under Vinter-OL 1948

**Bulgaria under Vinter-OL 1948**. Fire sportsutøvere fra Bulgaria, alle menn, deltok i alpint, langrenn og kombinert, under Vinter-OL 1948 i St. Moritz. Bulgaria, som deltok for andre gang i et vinter-OL, vant ikke noen medaljer. Beste plassering var en 38.-plass i kombinert.

## Medaljer

## Eksterne lenker
* Resultater og profilside  på sports-reference.com
Glitra (Lier)

**Glitra** er ei elv i Lier kommune i Buskerud. Den har utspring fra innsjøen Glitre, og renner derfra i østlig retning til Mørk, hvor den renner sammen med Asdøla og danner Lierelva. Glitra 13,2 kilometer lang (24,1&nbsp;km medregnet Sandungselva), og har et nedbørfelt på . Middelvannføringen ved utløpet er .

Glitra har en naturlig ørretbestand mens laks kan vandre oppover elva ved god vannføring. Den har også en mindre bestand av bever.

## Referanser
Tabernasørkenen

**Tabernasørkenen** er en ørken i Spania. Den ligger i provinsen Almería, omtrent 30 km nord for hovedstaden Almería i Tabernas kommune. Ørkenen er et vernet område som dekker 280 km². 

## Klima
Tabernasørkenen ligger mellom Sierra de los Filabres i nord og Sierra de Alhamilla i sørsørøst og er slik isolert fra de fuktige vindene fra Middelhavet i et område med lite nedbør kalt Levante. Ørkenen får omtrent 240 mm nedbør årlig. Høye temperaturer året rundt (normaltemperatur på 18&nbsp;°C) og mange soltimer (3000 timer) har gitt en virkelig ørken. Disse egenskapene blir også forsterket av fønvindeffekten. 

## Geologi og biologi

Det vesle regnet området får komme vanligvis i kraftige regnbyger, slik at overflaten, som består av mergel og sandstein er tørr og har særdeles lite vegetasjon. I stedet fører regnet til erosjon som har formet badlandlandskapet. Arroyo er en elv som oppstår i perioder med kraftig regn og nærer opp om den spredde vegetasjonen og dyrelivet som fins her, som firfisler, piggsvin, kaier, hvitbuksandhøner, blåtrost, triell, trompeterfink og topplerke.

## Populærkultur
Siden Tabernasørkenen ligner de nordamerikanske ørkenene ble den mye benyttet i spaghetti westernfilmer fra 1950- til 1980-årene, som *[[For en neve dollar]]* og *[[For noen få dollar mer]]* av Sergio Leone, med musikk av Ennio Morricone og skuespillere som Clint Eastwood. Den ble også benyttet til ørkenscener i *[[Indiana Jones and the Last Crusade]]*.
Argentina under Vinter-OL 1948

**Argentina under Vinter-OL 1948**. Ti utøvere, alle menn, fra Argentina deltok i to øvelser, alpint og bobsleigh, under Vinter-OL 1948 i St. Moritz. OL-troppen besto av seks alpinister og fire bobkjørere. Argentina vant ikke noen medaljer, beste plassering var en tolvteplass i firerbob.  

## Medaljer

## Eksterne lenker
* Resultater og profilside  på sports-reference.com
Arkeologiåret 1960

**Arkeologiåret 1960** er en oversikt over blant annet utgravninger, fødte og avdøde personer med tilknytning til arkeologi i 1960.

## Utgravninger
* Fishbourne romerske palass, West Sussex, av Barry Cunliffe.
* Gulvene til storhuset Una Vida, Chaco Canyon blir gravd ut.
* Utgravningen av skipsvraket på Gelidonyaneset ved Peter Throckmorton, George F. Bass og Frédéric Dumas begynner.

## Publiseringer
* Glyn Daniel – *The Prehistoric Chamber Tombs of France*
* Mortimer Wheeler – *Early India and Pakistan*

## Funn
* Helge Ingstad og Anne Stine Ingstad finner noe som virker å være et Vikingfunnsted på L'Anse aux Meadows
* 4. november - OH 7, de første fragmentene av *[[Homo habilis]]*, blir oppdaget av Jonathan Leakey i Olduvai, Tanzania.

## Priser
*Peter Vilhelm Glob tildeles Läkerols kulturpris

## Fødsler
* 19. januar – Johannes Bergemann, tysk arkeolog
* 19. februar – Charlotte Damm, dansk-norsk arkeolog
* 5. mai – Sanne Houby-Nielsen, dansk-svensk arkeolog og museumsleder
* 10. mai – Arne Johan Nærøy, norsk arkeolog
* Nathalie Beaux-Grimal, fransk egyptolog
* Susanne Bickel, fransk egyptolog

## Dødsfall

* 27. januar – Gudmund Hatt, dansk arkeolog og kulturgeograf (født 1884)
* 6. oktober – Karel Absolon, tsjekkisk arkeolog (født 1877)
* 29. oktober – Johan Gunnar Andersson, svensk arkeolog, paleontolog og geolog (født 1874)

## Referanser
Babaoshan revolusjonære gravlund

**Babaoshan revolusjonære gravlund** (kinesisk: 八宝山革命公墓; pinyin: *Bābǎoshān gémìng gōngmù*) er Beijings fremste gravsted for revolusjonens helter og høyere regjeringsskikkelser. Gravfeltet ligger i bydistriktet Shijingshan, vest for Beijings sentrum.

Gravfeltet ble etablert som kommunistisk heltegravfelt i 1950, men har en betydelig lengre forhistorie. Tidligere hadde det en lang periode ligget et tempel med et tilliggende buddhistkloster der. Det hele går tilbake til den ledende hoffevnukken Gang Bings død omkring 1410. Yongle-keiseren utropte ham da til guddom og vernehelgen for hoffets evnukker. Dessuten gjorde han et område ved utkanten av Beijing til gravfelt for evnukker og bygde en forfedrehall til Gang Bings ære. I 1530 ble forfedrehallen utvidet og fikk det nye navnet *Forfedrehallen for de opphøyde helter og lojale* (Huguo Baozhong Si), men på folkemunne ble det kalt «Evnukkenes tempel». Tidlig på 1900-tallet var det fremdeles i bruk av evnukkene, og temperlområdet haqdde fått en rekke flerer gårder og haller. I 1950, etter kommunistenes maktovertakelse, ble Evnukkenes tempel gjort til *Beijing bys gravfelt for revolusjonære*, og navnet ble justert i 1970 til *Babaoshan revolusjonære gravlund*.

## Noen kjente personer gravlagt på Babaoshan
*Zhu De
*Peng Dehuai
*Ren Bishi
*Wang Yaowu
*Israel Epstein
*George Hatem
*Hans Müller
*Manya Reiss
*Agnes Smedley
*Anna Louise Strong
*Wang Guangmei
*Qian Xuesen
*Puyi
*Douglas Springhall
*Wen Yiduo
*Zhou Chunquan
*Li Keran
*Yu Qiuli
*Zeng Shan
*Lü Zhengcao

## Referanser
Canada under Vinter-OL 1948

**Canada under Vinter-OL 1948**. Tjueåtte sportsutøvere fra Canada deltok i sju sporter under Vinter-OL 1948 i St. Moritz. Canada kom på sjetteplass med to gull- og en bronsemedalje.  

## Medaljer

## Medaljevinnerne

 
## Eksterne lenker
* Resultater og profilside  på sports-reference.com
Bezzerwizzer

***Bezzerwizzer*** er et brettspill i quizgenren som er utviklet av dansken Jesper Bülow, grunnleggeren av Bezzerwizzer Nordic Aps.

*Bezzerwizzer* er et kunnskapsspill der både tradisjonell allmennkunnskap og taktikk avgjør hvem som vinner. 

Navnet til spillet stammer opprinnelig fra det tyske ordet «besser wissen», som betyr «å vite bedre». En «bezzerwizzer» er en person som tror at hen vet bedre enn alle andre.

Bezzerwizzer Nordic, som står bak utgivelsen av brettspillserien, ble grunnlagt i Danmark i 2006. Siden da har virksomheten utgitt mange quiz- og selskapsspill og har frem til 2021 solgt rundt 4 millioner spill. 

*Bezzerwizzer* ble første gang utgitt i Danmark i 2006. I 2007 ble spillet lansert i Tyskland i samarbeid med leketøysprodusenten Mattel, og 2008 introduserte Bezzerwizzer Nordic spillet i Sverige og Norge og flere andre markeder i årene etter. Spillet finnes blant annet i Danmark, Norge, Sverige, Island, Tyskland, Polen, Nederland og England.

I 2014 lanserte Bezzerwizzer Nordic selskapsspillet *HINT*. På bakgrunn av virksomhetens suksess ble Bezzerwizzer Nordic i 2019 solgt til Asmodee Group, som er en global brettspillsdistributør. Asmodee har kontorer i en lang rekke land og distribuerer brettspill i mer enn 50 land.

## Spillets gang
*Bezzerwizzer* kan spilles fra 2 spillere og det kan også spilles med lag. Spørsmålene er fordelt på 20 kategorier, og spillet starter med at hver spiller trekker fire kategoribrikker. Spillerne skal deretter prioritere sine kategorier slik at de får flest poeng for spørsmål i de kategoriene de tror de er best.  Spillerne bytter på å svare på spørsmål og vinneren er det laget som kommer først i mål. 

Underveis i spillet kan spillerne bruke sine taktiske brikker Bezzerwizzer og Zwap til å svare på andre spilleres spørsmål eller til å stjele motstanderes spørsmål. 

## Referanser


## Eksterne lenker
* Bezzerwizzers hjemmeside
* Bezzerwizzer på Brettspillguiden
Chile under Vinter-OL 1948

**Chile under Vinter-OL 1948**. Fire sportsutøvere, alle menn, fra Chile deltok i én sport, alpint, under Vinter-OL 1948 i St. Moritz. Chile, som deltok for første gang i et vinter-OL, vant ikke noen medaljer.

## Medaljer

## Eksterne lenker
* OL-resultater på Sports-reference.com
Danmark under Vinter-OL 1948

**Danmark under Vinter-OL 1948**. To sportsutøvere fra Danmark deltok i to sporter, kunstløp og skøyter, under Vinter-OL 1948 i St. Moritz. Danmark, som deltok for første gang i et vinter-OL, vant ikke noen medaljer. Beste plassering var en 16.-plass i kunstløp.

Deltagerne var Per Cock-Clausen som kom på 16.-plass i kunstløp og Aage Justesen som delte 29.-plass på 500 m skøyter.

Knud Tønsberg var dansk flaggbærer under åpningen av lekene.

## Medaljer

## Hurtigløp på skøyter

;Herrer

## Eksterne lenker
*  Denmark at the 1948 Sankt Moritz Winter Games  på Sports-reference.com/olympics
Saryjesik-Atyrau

**Saryesik-Atyrau** er en ørken som strekker seg omtrent 400 km sørover fra Balkhasjsjøen øst i Kasakhstan. Det er en sandørken som er forholdsvis godt økologisk bevart med lite erosjon. Det er flere små vann og innsjøer i ørkenen, i tillegg til små grassletter som opprettholder et variert fugle- og dyreliv.
HTC Touch Diamond2

**HTC Touch Diamond2** er en Windows Mobile-basert mobiltelefon (smartphone) som blir produsert av HTC. Den ble lansert i 2009. 

Touch Diamond2 er en etterfølger av Touch Diamond. Den har touchskjerm, og kun knapper for å besvare og avslutte samtaler, samt å gå tilbake til hovedmenyen. 

## Spesifikasjoner
*Skjerm: 3,2 tommer
*Skjermoppløsning: 480 x 800
*Styring: touchskjerm (TouchFLO™ 3D interface) med zoomfelt
*Batteri: 1100 mAh
*Taletid: 340 minutter (GSM), 300 minutter (WCDMA)
*Standbytid: 6 timer (GSM)
*Kamera: 5 megapiksler (sekundærkamera: 640 x 480)
*GPS
*528 MHz Qualcomm prosessor
*RAM: 288 MB
*ROM: 512 MB
*Quadband
*microSD, MicroSDHC minnekort
*Operativsystem: Windows Mobile 6.1 
*Wi-Fi (IEEE 802.11 b/g)
*Bluetooth 2.0
*Mini USB (HTC ExtUSB)
*Størrelse: 107,9 mm (h), 53,1 mm (b) 13,7 mm (d)
*Vekt: 117,5 g med batteri

## Eksterne lenker
* HTC produktside
Jake Brown

**Jake Brown** (født 6. september 1974) er en australsk rullebrettkjører. 

Han har kjørt konkurranser siden 1996 og deltatt i X Games flere ganger. Han dukket også opp i videospillet ''Skate 2''.

## Referanser


## Eksterne lenker
* 
* 
*
Finland under Vinter-OL 1948

**Finland under Vinter-OL 1948**. Tjuefire sportsutøvere fra Finland deltok i fem sporter under Vinter-OL 1948 i St. Moritz. Finland kom på åttendeplass med medaljefordelingen en gull-, tre sølv- og to bronsemedaljer.

## Medaljer

## Medaljevinnerne

  
## Eksterne lenker
* Resultater og profilside  på sports-reference.com
Hellas under Vinter-OL 1948

**Hellas under Vinter-OL 1948**. Én mannlig sportsutøver fra Hellas deltok i én sport, alpint, under Vinter-OL 1948 i Garmisch-Partenkirchen. Hellas, som deltok for andre gang i et vinter-OL, vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Kongruens (geometri)

**Kongruens** betyr i geometrien at to figurer *A* og *B* kan bringes til å dekke hverandre fullstendig, at figurene er «like». Termen brukes derfor om geometriske figurer som har samme størrelse og form, men som kan være ulikt orientert (både posisjon og rotasjon). 

To figurer som ved hjelp av translasjon, rotasjon og speiling kan likestilles er kongruente. Dette kan jevnstilles med termen formlikhet, som også blir brukt i geometrien, men som blir anvendt til figurer av samme form, men ikke nødvendigvis samme størrelse. Det vil si at selv omskalering er tillatt ved formlikhet.

Ordet kongruens brukes også i andre matematiske områder enn geometri som blant annet i tallteori, kvantefeltteori (som feks. Feynman ∆-Funksjonen og T-produktet), med matriser, kryptografi der vi kan benytte oss av den binære matematiske operasjonen modulo (mod), der vi gir ett tall inn (input) og den gir oss ett annet tall  (output) som er «formlik» som det tallet vi ga inn. Forutsetningen er at det kongruente tallet vi får ut av operasjonen må være i samme modulo som det tallet vi ga inn ellers får vi et kongruent tall og en rest (på engelsk «remainder») . Hvis vi for eksempel har 12 tall er modulo'en 12. I dette eksempelet kan det forestilles som sifferbladet til en klokke med heltall fra 1 til 12. Vi starter med tallet 2 som vi gir inn, eller her klokka 2. Da kan vi også si at klokka er 14, klokka 26 eller 38 fordi det er disse tallene, og uendelig mange andre, kan vi få ut av modulo operasjonen (i dette tilfelle) . Selv om vi i praksis bare teller til kl. 00:00 før vi starter om igjen. Disse tallene er kongruente til hverandre fordi de er på samme plass som det første tallet vi ga inn fra vårt eksempel sifferblad, men de er ikke det samme tallet, derfor kan vi ikke si at de er like. Matematisk korrekt skrives det at 2 modulo 12 er kongruent til 14. Vi bruker kongruens tegnet ≡ og skriver det på følgende måte: 2mod12 ≡ 14.

For trekantene der trekant A er kongruent til trekant B, kan det også skrives slikt: A ≡ B.

## Krav for kongruente trekanter
Det finnes 5 vanlige krav eller kriterier som bestemmer en trekant opp til kongruens:
**SVS-kriteriet** (side-vinkel-side) 
Dersom to trekanter har to like lange sider, og vinkelen mellom dem er lik, vil trekantene være kongruente.

**SSS-kriteriet** (side-side-side) 
Dersom to trekanter har tre like lange sider, vil trekantene være kongruente.

**VVS-kriteriet** (vinkel-vinkel-side) og **VSV-kriteriet** (vinkel-side-vinkel) 
Dersom to trekanter har en like lang side, og to like vinkler, vil trekantene være kongruente

**HK-kriteriet** (hypotenus-katet)

Dersom to rettvinklede trekanter har like lang hypotenus,en lik katet, vil trekantene være kongruente
HTC Touch Pro2

**HTC Touch Pro2** er en Windows Mobile-basert mobiltelefon (smartphone) som blir produsert av HTC. Den ble lansert i 2009. 

Touch Pro2 er en etterfølger av Touch Pro. Den har touchskjerm, og har ingen knapper foran, men har utskyvbart fullt QWERTY-tastatur. 

## Spesifikasjoner
*Skjerm: 3,6 tommer
*Skjermoppløsning: 480 x 800
*Styring: touchskjerm (TouchFLO™ 3D interface)
*Batteri: 1500 mAh
*Taletid: 7 timer (GSM), 4,5 timer (3G)
*Standbytid: 500 timer (GSM)
*Kamera: 3,15 megapiksler (sekundærkamera: 640 x 480)
*GPS
*528 MHz Qualcomm prosessor
*RAM: 288 MB
*ROM: 512 MB
*Quadband
*microSD og MicroSDHC minnekort
*Operativsystem: Windows Mobile 6.1 
*Wi-Fi (IEEE 802.11 b/g)
*Bluetooth 2.1
*Mini USB (HTC ExtUSB)
*Størrelse: 116 mm (h), 59,2 mm (b) 16,65 mm (d)
*Vekt: 178,5 g med batteri

## Eksterne lenker
* HTC produktside
Island under Vinter-OL 1948

**Island under Vinter-OL 1948**. Fire sportsutøvere, alle menn, fra Island deltok i to sporter, alpint og skihopping, under Vinter-OL 1948 i St. Moritz. Island, som deltok for første gang i et vinter-OL, vant ikke noen medaljer. Beste plassering var en 37.-plass i skihopping.

## Medaljer

          
## Eksterne lenker
* Resultater og profilside  på sports-reference.com
Tina Svensson

**Tina Svensson Grønlund** (født *Tina Svensson*, 16. november 1966 i Levanger) er en norsk tidligere fotballspiller. Svensson var med på landslaget, og hun vant både EM i 1993 og VM i 1995. Hun vant bronse med Norges landslag i sommer-OL i 1996 i Atlanta.

Svensson begynte sin karriere i Verdal, men slo gjennom i Asker. Svensson vant serie og cup med Asker flere ganger.

Svensson ble rangert som nummer 194 på listen over de tusen beste idrettsutøverne i Trøndelag i avisa *Nidaros* sin kåring i 2022.

## Skøyter
Som junior var hun en lovende skøyteløper, med 7.-plass i NM i sprint for juniorer i 1985 som sin beste NM-plassering. Hun deltok også i sprint-NM senior samme sesong og fikk en 12.-plass.

### Personlige rekorder

## Familie
Tina Svensson er tante til Jonas Svensson som i sesongen 2016 spiller fotball for AZ Alkmaar i Nederland.

## Referanser




## Eksterne lenker
* 
*
Kim Il-sung stadion

**Kim Il-sung stadion** er et stor stadion som ligger ved foten av Moranhøyden i Nord-Koreas hovedstad, Pyongyang. Stadionet het opprinnelig **Kirim stadion**, og var en baseballbane bygget under Japans kolonisering av Korea. Kim Il-sung holdt sin første tale her etter at han kom tilbake fra eksil i 1945. Banen ble modernisert i 1969 og fikk nytt navn; **Moranbong stadion**. I 1982 ble den på nytt renovert og fikk nytt navn til ære for Kim Il-sung. Avhengig av hvilken kilde som benyttes oppgis tilskuerkapasiteten til å ligge mellom 50&nbsp;000 og 70&nbsp;000, selv om det har vært over 100 000 på enkelte arrangement. Banen brukes hovedsakelig for fotballkamper og massegymnastikk. Banen supplerer den større Rungrado 1. mai stadion i samme by.
 
Start og målgang for det årlige Pyongyang maraton finner også sted på stadion.

## Galleri

File:North Korea-Pyongyang-Kim Il-Sung Stadium-Football game with Turkmenistan-02.jpg|VM-kvalifiseringskamp på hjemmebane mot Turkmenistan
File:North Korea-Pyongyang-Kim Il-Sung Stadium-Football game with Turkmenistan-04.jpg|VM-kvalifiseringskamp på hjemmebane mot Turkmenistan



## Referanser


## Eksterne lenker
* 
* Kim Il-Sung Stadium photo  at WorldStadiums.com
* Kim Il-Sung Stadium on Google Maps
Libanon under Vinter-OL 1948

**Libanon under Vinter-OL 1948**. Én sportsutøver fra Libanon deltok i én sport, alpint, under Vinter-OL 1948 i St. Moritz. Libanon, som deltok for første gang i et vinter-OL, vant ingen medaljer. Beste plassering var en 66.-plass i slalåm. 

## Medaljer

## Eksterne lenker
* OL-resultater på Sports-reference.com
Øssur Dam Jacobsen

**Øssur Dam Jacobsen** (født 8. juli 1940 i Vestmanna) er en tidligere, færøysk lærer og politiker (Ff.).

Han er sønn av skipper Hjalmar J. Jacobsen og hustru Valborg Dam i Vestmanna. Han giftet seg i 1963 med Arnóra Djurholm, datter av lærer og klokker Niels Pauli Djurholm og hustru Gunda Skaalum i Kollafjørður, så Øssur Dam Jacobsens svoger er tidligere lagtingsmann og næringsminister Bjarni Djurholm. Etter Føroya Læraraskúli var Jacobsen lærer i Vestmanna 1964–1985, så lærer ved Eysturskúlin i Tórshavn. Han har særlig arbeidet med dyslektikere og andre med lese- og skrivevansker.

Jacobsen var innvalgt på Lagtinget fra Norðurstreymoy 1978–1984. Han var styreformann ved Listasavn Føroya 1989–1996.

## Referanser
Karl Theodor von Dalberg

**Karl Theodor Anton Maria von Dalberg** (født 8. februar 1744 i Worms-Herrnsheim eller Mannheim, død 10. februar 1817 i Regensburg) var en tysk fyrstbiskop og statsmann. Dalberg var (erke)biskop av Konstanz, Mainz, Regensburg og Worms, kurfyrste og erkekansler av Det hellige romerske rike av den tyske nasjon, fyrste av Regensburg, fyrstprimas av Rhinforbundet og storhertug av Frankurt. Dalberg var også skribent, populærfilosof og en venn av diktermiljøet i Weimar. I 1806 ble han utnevnt til æresmedlem av Det bayerske vitenskapsakademiet.

Dalberg, som stammet fra en friherreslekt, studerte rettsvitenskap samt noe filosofi og teologi. Etter å ha jobbet i embetsverket til flere geistlige stater ble han presteviet i 1788 og utnevnt til titulærerkebiskop samme år. 1800 ble han innsatt som fyrstbiskop av Konstanz, 1802 også som fyrstbiskop av Worms og fyrsterkebiskop av Mainz. Den sistnevnte stillingen, som var knyttet til kurfyrste- og erkekanslertittelen, var Det tysk-romerske rikes nesthøyeste embete etter keiseren. Men Mainz og Worms hadde på dette tidspunktet allerede mistet alle besittelser på Rhinens venstre side til Frankrike. Og allerede 1803 ble disse geistlige statene helt opphevet gjennom *[[Reichsdeputationshauptschluss]]*.

Den samme loven bestemte imidlertid at erkekansler-, kurfyrste-, og erkebiskoptittelen som var knyttet til Mainz, ble overført til Regensburg bispedømme. Den nye erkebiskopen skulle samtidig bære tittelen *fyrstprimas* og bli Tysklands metropolitt og primas (med unntak av Preussen og Østerrike). Ved siden av fyrst(bisp)edømmet Regensburg inngikk dessuten fyrstedømmet Aschaffenburg (som utgjorde restene av erkestiftet Mainz) og grevskapet Wetzlar (som var en tidligere fri riksstad) i kurerkekanslerens territorium.

Dalberg ble innsatt som biskop og kurfyrste av Regensburg noe senere samme år, etter at den forhenværende biskopen hadde dødd. Tittelen *erkebiskop* brukte han først fra 1805, da pave Pius VII hadde godkjent overføringen fra Mainz. Paven godtok også primastittelen, men bekreftet den aldri skriftlig. Da Det tysk-romerske rike ble oppløst i 1806, mistet erkekansler- og kurfyrstetitlene sitt innhold, og planene om et tysk metropolitanbispedømme ble gjenstandsløse. Dalberg, som nå var blitt fyrste over en suveren stat, ble i stedet Rhinforbundets fyrstprimas.

Da Napoleon i 1810 ga Regensburg til Bayern, ble også dette siste fyrstbispedømmet opphevet. Dalberg fortsatte imidlertid som erkebiskop av Regensburg (dog uten verdslig makt i bispedømmet) og som verdslig hersker av det nyopprettede storhertugdømmet Frankfurt. Han la ned sine verdslige titler i 1813, og konsentrerte seg utelukkende om sine kirkelige embeter. Etter Napoleons fall ble Dalberg beskyldt for å ha samarbeidet med franskmennene og ha sveket paven. Valgene hans må imidlertid heller ses på som fortvilte forsøk på å inngå kompromisser som kunne bevare den katolske kirken i Tyskland fra en fullstendig sekularisering. Han døde av hjerneslag i 1817 og ble gravlagt i Regensburgs domkirke.

## Referanser
Liechtenstein under Vinter-OL 1948

**Liechtenstein under Vinter-OL 1948**. Ti sportsutøvere fra Liechtenstein, alle menn, deltok i to sporter, alpint og langrenn, under Vinter-OL 1948 i St. Moritz. Liechtenstein, som deltok for andre gang i et vinter-OL, vant ikke noen medaljer. Beste plassering var en niendeplass i 4 x 10 kilometer stafett.

## Medaljer

## Eksterne lenker
* Resultater og profilside  på sports-reference.com
Frederik Olsen

**Frederik Siverd Amaliel Sofus Olsen** (født 22. juli 1917 i Rituvík, død 17. juni 2001) var en færøysk fiskeskipper, fiskebåtreder og politiker (Sj.).

Han var medlem av kommunestyret i Runavík i åtte år og formann (borgermester) i syv år. Han stilte første gang som kandidat til Lagtinget fra Eysturoy for Sjálvstýrisflokkurin i 1970. Han oppnådde valg til Lagtinget for perioden 1980–1984. Olsen var på tale som fiskeriminister etter lagtingsvalget i 1984, men ble forbigått av Lasse Klein, fordi han skyldte penger til det offentlige. Olsen brøt deretter med Sjálvstýrisflokkurin. Ved valget i 1988 var han igjen oppført på partiets liste på Eysturoy.

Han var sønn av Elias Frederik Olsen fra Rituvík og Elkin Davidsen fra Nes. Han hadde ti søsken. Han bodde det meste av livet i Rituvík, og drev fiske med flere båter. Han var gift tre ganger, og fikk to barn. I sitt siste ekteskap flyttet han med henne til Vágur.

## Referanser
Jugoslavia under Vinter-OL 1948

**Jugoslavia under Vinter-OL 1948**. Sytten sportsutøvere, alle menn, fra Jugoslavia deltok i fire sporter, alpint, kombinert, langrenn og skihopping, under Vinter-OL 1948 i St. Moritz. Jugoslavia vant ikke noen medaljer. Beste plassering var en niendeplass på 4 x 10 km stafett.  

## Medaljer

        
## Eksterne lenker
* Resultater og profilside  på sports-reference.com
Nederland under Vinter-OL 1948

**Nederland under Vinter-OL 1948**. Fire sportsutøvere, alle menn, fra Nederland deltok i én sport, skøyter, under Vinter-OL 1948 i St. Moritz. Nederland vant ikke noen medaljer. Beste plassering var to femteplasser på 5- og 10 000 meter   skøyter.  

## Medaljer

 
## Eksterne lenker
* Resultater og profilside  på sports-reference.com
Romania under Vinter-OL 1948

**Romania under Vinter-OL 1948**. Sju sportsutøvere, alle menn, fra Romania deltok i én sport, alpint, under Vinter-OL 1948 i St. Moritz. Romania vant ikke noen medaljer. Beste plassering var en 38.-plass i slalåm. 

## Medaljer
Johannes Martin Olsen

**Johannes Martin Olsen** (født 1933) er en tidligere, færøysk politiker (Sb.). Han har vært medlem av både det færøyske Lagtinget og det danske Folketinget.

Han har arbeidet som skipsmaskinist, misjonær innen Heimamissiónin og forstander ved sjømannshjemmet i Runavík.

Han var innvalgt på det færøyske Lagtinget for Eysturoy fra 1970 til 1988 og medlem av Lagtingets delegasjon til Nordisk råd. Han var også vararepresentant til det danske Folketinget for Færøyene fra 1979 til 1998, og møtte fast på Folketinget for Pauli Ellefsen og Edmund Joensen mens de var regjeringssjefer på Færøyene fra 1981 til 1985 og fra 1994 til 1998. Johannes Martin Olsen var tilsluttet det danske partiet Venstres folketingsgruppe. På Sambandsflokkurins landsmøte i 1998 stilte han som motkandidat til Edmund Joensen ved formannsvalget, men Joensen ble gjenvalgt.

Etter tiden i Folketinget har han vært bosatt i Randers i Danmark.

## Referanser
Spania under Vinter-OL 1948

**Spania under Vinter-OL 1948**. Seks sportsutøvere fra Spania, alle menn, deltok i en sport, alpint, under Vinter-OL 1948 i St. Moritz. Spania vant ikke noen medaljer, beste plassering var en 45.-plass i slalåm.

## Medaljer
Polen under Vinter-OL 1948

**Polen under Vinter-OL 1948**. Tjueni sportsutøvere, alle menn, fra Polen deltok i fem sporter under Vinter-OL 1948 i St. Moritz. Polen vant ikke noen medaljer. Beste plassering var en sjetteplass i ishockey-turneringen. 

## Medaljer

## Eksterne lenker
* Resultater og profilside  på sports-reference.com
Radiotelefoni

**Radiotelefoni** er overføring av tale over lange avstander ved hjelp av kortbølgete (HF) radiofrekvenser. Radiotelefoni er en videreutvikling av radiotelegrafi. Radiotelefoni benyttes innen sjøfart og luftfart samt ved søk, jakt og i andre sammenhenger der bevegelige patruljer behøver kontakt med hverandre. En videreutvikling av radiotelefoni er mobiltelefoni.

## Se også
*Kystradiostasjon
Arkeologiåret 1961

**Arkeologiåret 1961** er en oversikt over blant annet utgravninger, fødte og avdøde personer med tilknytning til arkeologi i 1961.

## Utforskninger

## Utgravninger
* Helge Ingstad og Anne Stine Ingstad begynner utgravningen av hustufter fra vikingtiden ved L'Anse aux Meadows, det første arkeologiske bekreftede bevis på transatlantisk kontakt eller annen kontakt på tvers av havet før Columbus.
* Håkon Christie åpner arkeologiske utgravninger i ruinen av Mariakirken i Oslo.
* Erling Johansen begynner utgravninger på Høgnipen i Rakkestad. Steinalderboplassene her ble lenge ansett som de eldste i Norge.
* INAH-prosjekt fisker opp artefakter fra Sacred Cenote i Chichen Itza.
* Begynnelsen på utgravningene i Çatalhöyük av James Mellaart.

## Funn
*Rhoneston depotfunn (det antas å ha blitt nedgravd ca. 1488).
*Helleristningene ved Møllerstufossen blir funnet.

## Andre hendelser
* 24. april – Hevingen av Regalskipet «Vasa» avsluttes.

## Fødsler
*Martin Bentz, tysk klassisk arkeolog

## Dødsfall
* 17. oktober – Ejnar Dyggve, latviskfødt dansk arkitekt og arkeolog (født 1887)
* 11. desember – Ernst Buschor, tysk klassisk arkeolog (født 1886)
* Selim Hassan, egyptisk egyptolog (født 1887)

## Se også
Adolf Hallman

**Adolf Reinhold Hallman** (født 1. mars 1893 i Göteborg, død 3. januar 1968 i Roma) var en svensk journalist, forfatter, illustratør og kunstner.

Hallman studerte ved Valands konsthögskola, men tok ingen eksamen.

## Bibliografi
* *På Boulevard Europa*, 1929
* *Paris under 4 årstider* (Bonniers), 1930
* *Express till och från Paris*, 1932
* *Litteratur i Maria Galante*, 1936
* *Köpenhamn*, 1944
* *New York*, 1956
* *Tala i egen sak*, 1965 (Selvbiografi)
* *Mest om Paris*, (Bonniers), 1969 (Forord av Jan Olof Olsson)
* *På barer och bakgator*, (Ordfront), 1989 (Innledning med biografisk informasjon av Stig Hansén og Clas Thor)

## Referanser
Åndalsnesløpet

**Åndalsnesløpet** er et mosjonsløp på 5,2 km, som arrangeres årlig på Åndalsnes i Rauma kommune.
Løpet ble arrangert første gang i 1989 av de 3 foreningene, Åndalsnes IF ved Håndballgruppa, Innfjorden IL og Åndalsnes Bokseklubb. Disse arrangerte løpet i 2 år, 1989 og i 1990. Etter dette lå løpet dødt, til det igjen ble arrangert i 2000 av nye arrangører. Deretter har løpet blitt arrangert årlig. Deltagerantallet var i 2009 på ca. 300, i 2008 omkring 350 deltakere, og 300 i 2016. Løpet arrangeres første lørdag etter 17. mai hvert år. 

Løyperekorden for kvinner: Karoline Bjerkeli Grøvdal 16:05 minutter (2009), hun satte ny rekord i 2015  med 15,59,9. Løyperekord for menn: Johan Bugge har løyperekord for menn med 15.12. 
Løypa er forholdsvis flat med 40 meter høydeforskjell. Underlaget er stort sett gruslagte stier, men også litt gress og ca.500 m asfalt. Start og mål på Øran Stadion, løypa går i en runde over Setnesmoen og tilbake langs Rauma elv. I forbindelse med mosjonsløpet arrangeres det et barneløp på 600 m.

## Referanser


## Eksterne lenker
* Nettsted for løpet er: åndalsnesløpet.no
Reidar Helliesen

**Reidar Bowitz Helliesen** (født 1971) er en tidligere FrP-politiker, senere kjent som foredragsholder innen emnet «skikk og bruk». 

Helliesen var leder av Fremskrittspartiets Ungdom fra 1996 til 1998 og representerte FrP i Stavanger bystyre og Rogaland fylkesting i to perioder fra 1995 til 2003.

Etter at han gikk ut av politikken, har Helliesen undervist i tale- og debatteknikk og har blant annet hatt «skikk og bruk»-spalte i *[[Rogalands Avis]]* og sin egen skikk og bruk-blogg. Han har hatt administrative stillinger i Sandefjord kommune, og i 2024 ble han frikjøpt hovedtillitsvalgt i Delta.

Helliesen har en mastergrad i kulturstudier, en bachelorgrad i språk og litteratur, en bachelorgrad i historie og årsstudier i juss og ledelse.

Han har vært fektetrener i Stavanger Fekteklubb og var stifter av Sandefjord Fekteklubb der han var initiativtaker til å få bygget Norges første utendørsbane (fektepist).

I 2005 deltok han i realityserien *[[Fagerstrand (TV-serie)|Fagerstrand]]* på TV 2. Han har deltatt i talentprogrammet *[[Skaperen]]* på TV 2. Han har også hatt sitt underholdningsprogram med fokus på takt og tone på TV-kanalen TV Vest. Han var skuespiller i TV-Vest sine underholdningsserier Parodis, Sydenparodis og Fjes til Fjells. 

Han er sønn av høyesterettsadvokat og den tyske konsul  i Stavanger Tore Helliesen, barnebarn av høyesterettsadvokat Reidar Helliesen og oldebarn av hermetikkfabrikkeier John Braadland.
## Referanser


## Eksterne lenker
*